भोजपुरी साहित्य प्रेमी लोगन के सादर प्रणाम,
जइसन कि रउआ लोगन के खूब मालूम बा, ओपन बुक्स ऑनलाइन परिवार अपना सुरुआते से साहित्य-समर्थन आ साहित्य-लेखन के प्रोत्साहित कर रहल बा ।
एही कड़ी में भोजपुरी साहित्य-लेखन विशेष क के काव्य-लेखन के प्रोत्साहित करे के उद्येश्य से रउआ सभ के सोझा एगो अनूठा आ अंतरजाल प भोजपुरी-साहित्य के क्षेत्र में अपना तरहा के एकलउता लाइव कार्यक्रम ले के आ रहल बा जवना के नाम बा "ओबीओ भोजपुरी काव्य प्रतियोगिता"
पहली प्रतियोगिता के विषय : "आपन देस"
अवधि : प्रतियोगिता दिनांक 24 जनवरी बियफे (गुरूवार) लागते सुरु होखी आ 26 जनवरी दिन शनिचर के रात 12 बजे ख़तम हो जाई ।
पुरस्कार :
त्रि-सदस्यीय निर्णायक मण्डल के निर्णय के आधार प विजेता रचनाकारन के नाँव के घोसना कइल जाई ।
पुरस्कार राशि (भारत में भुगतेय चेक / ड्राफ्ट द्वारा) अउर प्रमाण पत्र, खलिहा भारत के पता प भेजल जाई ।
(2) गोल्डेन बैंड इंटरटेनमेंट (G-Band)
(A leading music company)
H.O.F-315, Mahipal Pur-Ext. New Delhi.
2- रचना के कथ्य आ लिहाज अइसन होखे जे सपरिवार पढ़ल आ सुनल जा सके ।
3- रचना "मौलिक आ अप्रकाशित" होखे के चाहीं । माने रचना केहू दोसर के ना आपन लिखल होखे अउर रचना कवनो वेब साईट चाहे ब्लॉग पर पहिलहीं से प्रकाशित नत होखे ।
5- बेकार अउर नियम विरुद्ध रचना बिना कवनो कारण बतवले मंच संचालक / ओबीओ प्रबंधन दल द्वारा हटावल जा सकेला ।
7- अगर रउआ कवनो कारने आपन रचना समय से पोस्ट करे में असमर्थ बानीं त आपन रचना ई-मेल के जरिये admin@openbooksonline.com पर भेज दिहीं । राउर रचना एडमिन OBO का ओर से राउर नाँवें पोस्ट क दीहल जाई । ओइसे कोशिश ईहे करीं जे राउर रचना रउए पोस्ट करीं । ई सुविधा खलसा ओबीओ सदस्य लोगन खातिर बा ।
(प्रबंधक भोजपुरी साहित्य समूह)
Replies are closed for this discussion.
बहुत ही गंभीर व्यंग के उकेरत कविता कुछ सोचे पर मजबूर कर रहल बिया का सही में कुछ मिलत बा की खली फुसिलावल जाता ।
ओइसना व्यंग्य त ना, बाकिर तलफत सवाल करत सोझ इशारा जरुरे करत बा ई रचना. भाई बृजभूषणजी, रचना के लहजा रुचल, एह खातिर हम धन्यवाद कहि रहल बानीं.
एगो देस बढ़ावल जाता.. .... अरे ... अइसन बरियार रचना ....... रचना अउरी रचनाकार दुनु सलाम . बहुते नीमन प्रस्तुति आदरणीय सौरभ जी ... बहुते नीमन . दाद कबुलीं .
आदरणीय सतीशभाईजी, रउआ एह रचना के शैली आ लिहाज रुचल ई हमार प्रतिष्ठा ह.
सुन्दर रचना के प्रारंभ भईल बा , बाकि 2-3 गो अउर बंद चाहत रहल हा , भा इ कही कि मन झुझुआ गईल :-)
बधाई एह प्रस्तुति पर आदरणीय आशुतोष अथर्व जी ।
छोट बाकिर मोट ...... गीत छोट बा बाकिर असर मोट बा . तनिका लमहर रहित त मजा अउरी बढ़ जाइत . सुघर अउरी सामयिक होली गीत बदे बधाई आशुतोष जी .
जोगिरा लहजा में प्रस्तुत भइल एह रचना खातिर बहुत-बहुत बधाई, आशुतोषभाई. माघहिं माह में फगुनहट बहावे खातिर लाख-लाख धन्यवाद. बाकिर तिनिये गो बंद काहें भाईजी ?
बढल रहीं.. बनल रहीं.. .
जुहात रहा जेकेर ,
साग और भात बा ,
खेत खलिहान बा ,
ऐका अंजोर कही या की अँधियार कही ?
केऊ किहुसे बोले ना ,
क़ेऊ दुआरे डोले ,
देखत बिग बॉस बा ,
का इहै ऊ देस या ?
शहर अउर गाँव के तुलना एह रचना के माध्यम से आदरणीया मृदुला शुक्ला जी, निकहा कईले बाड़ी, रचना निमन लागल , बधाई सवीकार होखे ।
सुघर रचना मृदुला जी . गाँव अउरी गवइं लोगन के सुन्नर चितरन . राउर रचना के इन्तजार रहे मृदुला जी.आदर सहित बधाई.
मृदुलाजी, राउर पहिलुकी रचना भलहिं भूलवश प्रस्तुत भइल रहे, बाकिर ओकर कम्पनसेसन एह रचना के रूप में निकहा भइल बा. 'ओह दिन' के गाँव-जवार आ 'एह दिन' के ह्गाँव-जवार के तुलानात्मक सोच-बिचार करत ई रचना बहुत कुछ खोल रहल बा. रचना में गाँव-गँवई, खेत-खलिहान के चीझु के जवना ढंग से नाम लीहल बा ऊ रोमांचित क रहल बा.
राउर आउर-आउर रचना के बेअब्री से इंतज़ार रही.
एगो उम्दा रचना बदे बहुत-बहुत धन्यवाद.
